Mongol hadjárat Jáva ellen
A Jáva szigetén levő három fontosabb állam, a Kediri Királyság, a Singhasari Királyság és Majapahit Birodalom ellen vezetett mongol hódítási kísérlet 1292 decembere és 1293 júniusa között folyt. Kubiláj kán küldött expedíciós sereget a sziget államai ellen, miután azok megtagadták fennhatósága elismerését. A mongolokat először Majapahit támogatta a két másik királysággal szemben, mivel Kediri korábban megdöntötte Kertanegara király uralmát Singhasariban, aki Majapahit uralkodójának apósa volt. Mikor a mongolok leverték a két királyság seregét Majapahit szempillantás alatt a mongolok ellen fordította fegyverét és teljesen megsemmisítette szárazföldi seregüket és flottájukat. A Jáva elleni hadjárat is kudarcba fulladt a mongolok részéről, akárcsak a néhány évvel korábbi Japán elleni háború. Ez volt ugyanakkor Kubiláj kán utolsó hódítási kísérlete és a legdélebbre vezetett mongol hódító hadjárat is.